لآلئ شعرية
محمد الشهري
 الحزن لو عنده شويّ من المشاعر والحيا
في ذمتي كان استحى مني وخفف جيّته
خسرت لكن ما اعترفت بْها الخسارة كبريا
والواقع انّي شخص في حاجة قلوبٍ عيّـته
تعيس هذا الحال والأتعس سقوط الأوفيا
في وقت كل إنسـان يتجرّد من إنسانيّته
مع انّي ما قصرت وأدري من سمات الأنقيا
إنْ جاك شي من حْسناته معك تدمح سيّـته
لكـنّ قسـوة هـالزمن ما تخدم إلا الأقويا
والشخص منّا ما تهمّ الحين وش نوعيّـته؟
لا صار معنى قـوّة الإنسان عنـد الأغبيا
القوّة اللي تنحصر بالـ”كم” لا كيفـيّته
فـأنا الفقير اللي جميع الناس حوله أغنيا
والطيب اللي ينعكس طيبه على شخصيّـته 